Sicario (2015eko filma)

Sicario (euskaraz Sikario) 2015eko Denis Villeneuve kanadar zinema zuzendariak zuzendutako thriller film bat da. Emily Blunt, Benicio del Toro eta Josh Brolin aktoreek antzeztu zuten.

Sicario: Day of the Soldado (2018) jarraipena izan du.

Argumentua 

AEB eta Mexikoren arteko mugan legerik gabeko eremua hedatzen da. Mat Graver (Josh Brolin) SWAT estatubatuar eliteko eraso indar talde bereziko ofizialak Kate Macer (Emily Blunt) FBIko agente gazte eta idealista erreklutatu berri du, indartzen ari diren droga kartelen aurka lagundu diezaien. Iragan nahiko iluna duen Alejandro Gillick (Benicio Del Toro) aholkulari misteriotsuak lagundurik, taldea bidai klandestino batean barneratu, eta jazotakoak Kateri bizirauteko ordurarte sinisten zuen guztiaz zalantzan jartzera behartuaraziko du.

Aktoreak 

 Emily Blunt: Kate Macer
 Benicio del Toro: Alejandro Gillick
 Josh Brolin: Matt Graver
 Victor Garber: Dave Jennings
 Jon Bernthal: Ted
 Daniel Kaluuya: Reggie Wayne
 Jeffrey Donovan: Steve Forsing
 Raoul Trujillo: Rafael
 Julio Cesar Cedillo: Fausto Alarcón
 Hank Rogerson: Phil Coopers
 Bernardo Saracino: Manuel Díaz
 Maximiliano Hernández: Silvio

Kritikak eta sariak 
Oso kritika onak jaso zituen Sicario-k, bereziki goraipatu zizkioten lortutako errealismoa eta erritmo bizia. Genero pelikula izan arren, Villeneuvek Cannesko Sail Ofizialean muturra sartzea lortu zuen, eta bertan izandako harrera onak ahalbidetu zion filmari oihartzun handiagoa lortzea. Ekonomikoki ere negozio ona izan zen: 30 milioi estatubatuar dolarreko (25,8 milioi euro) aurrekontua izan zuen, eta 85 milioi inguru (73 milioi euro) eskuratu zituen.

Oscar Sarietarako hiru izendapen jaso zituen: Argazkigintza onenaren Oscar Saria, Jatorrizko soinu banda onenaren Oscar Saria eta Soinu edizio onenaren Oscar Saria. Ez zuen batere lortu, baina filma bere horretan ez uztea erabaki zuten ekoizleek. Horiek horrela, Sicario-ren jarraipena prestatzera ekin zioten berehala. 2016an Sicario: Day of the Soldado izeneko jarraipena filmatzen hasi ziren eta 2018an estreinatu zuten.

Erreferentziak

Kanpo estekak 
 Sicario filmaren iragarkia ikusgai. Youtube.com 
 Webgune ofiziala 
 IMDBko fitxa irakurgai 

Ameriketako Estatu Batuetako filmak
Thrillerrak
Ekintza filmak
Polizia filmak
Mexikar droga-kartelei buruzko filmak
FBIari buruzko filmak
Mexikon girotutako filmak
Mexiko Berrian girotutako filmak
Arizonan girotutako filmak